มวยไทยในโอลิมปิก
ต้องขอบคุณ โจโจ้ ที่มอบพื้นที่ ตรงนี้ให้ เพราะที่ผ่านมา ผมมีโอกาสได้สัมผัสกับเอกอัครราชทูตไทย ทั้งอดีตและปัจจุบันตลอด ทำให้ได้ความรู้ มาเยอะแยะมากมาย โดยเฉพาะเรื่องภาระหน้าที่ความรับผิดชอบในต่างแดนที่จะส่งผลกลับมายัง ประเทศไทย,ได้เห็นชัดเจนครับว่า บุคลากรของกระทรวงการต่างประเทศ หรือที่เราเรียกขานกันว่า บัวแก้ว ต้องแบกภารกิจอันหนักอึ้งไว้มากมายทุกด้าน แต่ทุกท่านก็เดินหน้าสู้กันเต็มพิกัดเพราะ ชาวบัวแก้ว คือตัวแทนของประเทศไทยในต่างแดน,ล่าสุด ผมได้รับมอบหมายจากบรรณาธิการข่าวภูมิภาค ดำฤทธิ์ วิริยะกุล ให้แพ็กกระเป๋าเดินทางไปทำข่าวโครงการ เผยแพร่กีฬามวยไทยในต่างประเทศ ของกระทรวงการต่างประเทศ ที่ประเทศเม็กซิโก ระหว่างวันที่ 5-12 พ.ค.,โครงการนี้เกิดขึ้นจากการที่รัฐบาลมีนโยบายผลักดันมวยไทยให้ได้รับการบรรจุใน โอลิมปิกเกมส์,วันนี้ มวยไทยซึ่งเป็นศิลปะการต่อสู้ป้องกันตัวของไทยที่ควรค่าแก่การอนุรักษ์ กำลังเป็นกีฬาที่ได้รับความนิยมและได้รับการยกย่องอย่างกว้างขวางทั่วโลก จนปัจจุบันมี ค่ายมวยไทย ผุดขึ้นในต่างประเทศจำนวนมาก,แต่ในเวลาเดียวกัน ยังคงมีการนำมวยไทยไปดัดแปลงและผสมผสานกับศิลปะการต่อสู้ ป้องกันตัวประเภทอื่น ซึ่งทำให้เอกลักษณ์ของมวยไทยเริ่มสูญเสียไป ภาครัฐจึงต้องเข้ามามีบทบาทในการจัดกิจกรรมเผยแพร่ความรู้ความเข้าใจที่ถูกต้องเกี่ยวกับมวยไทย เพื่ออนุรักษ์ศิลปะมวยไทยเอาไว้ให้คงอยู่ต่อไปอย่างมั่นคง,การจะไปแก้ไขปัญหา การจะไปอนุรักษ์ศิลปะมวยไทย การจะไปสร้างภาพที่ดีของศิลปะประจำชาติของเราเพื่อให้ได้รับการบรรจุเข้าไป เป็นหนึ่งในชนิดกีฬาของโอลิมปิกเกมส์ ภารกิจนี้จึงหนีไม่พ้นต้องมี กระทรวงการต่างประเทศ เข้ามาเป็นตัวช่วย,การโรดโชว์ สาธิตการไหว้ครู การแสดงมวยโบราณ การป้องกันตัวโดยใช้ทักษะมวยไทยจึงเกิดขึ้น ซึ่งได้ดำเนินการไปแล้วอย่างต่อเนื่องมาทุกปีตั้งแต่ปี พ.ศ.2555 ที่รัสเซีย สาธารณรัฐเช็ก ฮังการี จีน ออสเตรเลีย กาตาร์ คูเวต โอมาน ลิทัวเนีย และโปแลนด์,ปีนี้กระทรวงการต่างประเทศ โดยกองการทูตวัฒนธรรม กรมสารนิเทศ ที่มี น.ส.บุษฎี สันติพิทักษ์ เป็นอธิบดี และมี นางมาฆวดี สุมิตรเหมาะ เป็นรองอธิบดี จะนำคณะไปโรดโชว์ที่ประเทศชิลี บราซิล และเม็กซิโก,ไปคราวนี้นอกจากจะมีการสาธิตทุกด้านของความเป็นมวยไทยของแท้แล้ว ยังมีกิจกรรมเวิร์กช็อปเพื่อให้ความรู้เกี่ยวกับมวยไทยที่ถูกต้องตามแบบแผนสู่ชาวต่างชาติ ทั้งผู้ที่มีทักษะขั้นพื้นฐานไปจนถึงระดับครูมวยไทย ณ สถาบันการศึกษา และค่ายมวยไทยในต่างประเทศ,วันที่ 11 พ.ค. ทีมโรดโชว์จะนำมวยไทยโบราณแสดงโชว์ในพิธีเปิดการแข่งขัน เวิลด์ มวยไทย แชมเปียนชิพ 2018 ซึ่งกระทรวงการต่างประเทศ บูรณาการกับหน่วยงานด้านกีฬามวยไทยจัดขึ้นที่เมืองแคนคูน เม็กซิโก,รวมไปถึงการใช้โอกาสนี้เข้าพบผู้แทนคณะกรรมการโอลิมปิกแห่งชาติของแต่ละประเทศ เพื่อหารือถึงแนวทางการสนับสนุนกีฬามวยไทยทั้งในประเทศนั้นๆ และให้ช่วยผลักดันสู่โอลิมปิกเกมส์ด้วย,งานนี้ชาวบัวแก้วยิงปืนนัดเดียวได้นกหลายตัว เพราะถือโอกาสดำเนินงานการทูตวัฒนธรรมในการเผยแพร่เอกลักษณ์ไทยและกระชับความสัมพันธ์ ทั้งระดับระหว่างประเทศและระดับประชาชนไปในคราวเดียวกัน,แม้ไม่ใช่เรื่องง่ายๆในการจะเอามวยไทย ศิลปะประจำชาติของเรา เข้าไปเป็นหนึ่งในชนิดกีฬาของโอลิมปิกเกมส์ แต่จากการทุ่มเทด้วยความทรหดอดทนมาหลายปีของชาวบัวแก้ว เรื่องที่มองว่าไกลเกินฝัน จะกลายเป็นฝันที่เป็นจริงได้,ความพยายามมักมาคู่กับความสำเร็จครับไว เด่นชัย,โจโจ้
การจะไปอนุรักษ์ศิลปะมวยไทย การจะไปสร้างภาพที่ดีของศิลปะประจำชาติของเราเพื่อให้ได้รับการบรรจุเข้าไป เป็นหนึ่งในชนิดกีฬาของโอลิมปิกเกมส์ ภารกิจนี้จึงหนีไม่พ้นต้องมี กระทรวงการต่างประเทศ
มวยไทย,โอลิมปิก,กระทรวงการต่างประเทศ,เรียงหน้าชน,โจโจ้